钦定古今图书集成/方舆汇编/边裔典/第013卷 > 后汉
## 钦定古今图书集成/方舆汇编/边裔典/第013卷 > 后汉

### 世祖建武八年冬十二月高句丽王遣使奉贡

按《后汉书本纪》云云。按《东夷传》，“高句丽在辽东之
东千里，南与朝鲜、濊貊，东与沃沮，北与扶馀接。地方
二千里，多大山深谷，人随而为居，少田业，力作不足
以自资。故其俗节于饮食，而好修宫室。东夷相传，以
为扶馀别种，故言语法则多同，而跪拜曳一脚，行步
皆走。凡有五族，有消奴部、绝奴部、顺奴部、灌奴部、桂
娄”部，本消奴部，为王稍微弱，后桂娄部代之。其置官
有《相加对》卢、沛者，“古邹《大加》。”〈古邹大加掌宾客官〉主簿、优台、使
者，帛衣。先人。武帝灭朝鲜，以《高句丽》为县，使属元菟，
赐鼓吹伎人。其俗淫，皆洁净自喜，暮夜辄男女群聚
为倡乐。好祠鬼神、社稷零星。以十月祭天，大会名曰
“东盟。”其国东有大穴，号隧神，亦以十月迎而祭之。其
公会衣服，皆锦绣金银以自饰。大加主簿皆著帻，如
冠帻而无后。其小加著折风，形如弁。无牢狱。有罪诸
加评议便杀之，没入妻子为奴婢。其婚姻皆就妇家
生子，长大然后将还，便稍营送终之具，金银财币尽
于厚葬。积石为封，亦种松柏。其人性凶急，有气力，习
战斗，好寇钞，沃沮、东濊皆属焉。句丽一名貊耳，有别
种，依小水为居，因名曰小水貊。出好弓，所谓“貊弓”是
也。王莽初，发句丽兵以伐匈奴，其人不欲行，彊迫遣
之，皆亡出塞为寇盗。辽西大尹田谭追击，战死。莽令
其将严尤击之，诱句丽侯驺入塞，斩之，传首长安。莽
大说，更名高句丽王为下句丽侯，于是貊人寇边愈
甚。建武八年，高句丽遣使朝贡，光武复其王号。
按《三国志》，高句丽在辽东之东千里，南与朝鲜、濊貊，
东与沃沮，北与夫馀接，都于丸都之下，方可二千里，
户三万。多大山深谷，无原泽，随山谷以为居，食涧水，
无良田，虽力佃作，不足以实口腹。其俗节食，好治宫
室。于所居之左右立大屋，祭鬼神，又祀灵星、社稷。其
人性凶急，喜寇钞。其国有王，其官有相加对卢、沛者、
古雏加、主簿、优台丞使者，皂衣。先人尊卑各有等级。
《东夷旧语》以为夫馀别种，言语诸事多与夫馀同，其
性气衣服有异。本有五族，有消奴部、绝奴部、顺奴部、
灌奴部、桂娄部。本消奴部为王，稍微弱，今桂娄部代
之。汉时赐鼓吹伎人，常从元菟郡受朝服衣帻，高句
丽令主其名籍。后稍骄恣，不复诣郡，于东界筑小城，
置朝服、衣帻其中，岁时来取之。今胡犹名此城为帻
沟。溇沟溇者，《句丽》名城也。其置官，有《对卢》，则不置沛
者，有沛者，则不置对卢。王之宗族，其大加皆称古雏
加。消奴部本国主，今虽不为王适统，大人得称古雏
加，亦得立宗庙，祠灵星社稷。绝奴部世与王婚，加“古
雏”之号。诸大加亦自置使者，皂衣。先人名皆达于王，
如卿大夫之家臣，会同坐起，不得与王家使者皂衣
先人同列。其国中大家不佃作坐食者万馀口，下户
远担米粮鱼盐供给之。其民喜歌舞，国中邑落暮夜
男女群聚，相就歌戏。无大仓库，家家自有小仓，名之
为“桴京。”其人洁清自喜。善藏酿，跪拜申一脚，与夫馀
异，行步皆走。以十月祭天，国中大会名曰“东盟。”其公
会衣服，皆锦绣金银以自饰。大加主簿，头著帻，如帻
而无后，其小加著折风，形如弁。其国东有大穴，名隧
穴。十月国中大会，迎隧神还于国东上祭之，置木隧
于神。坐无牢狱，有罪诸加评议便杀之，没入妻子为
奴婢。其俗作婚姻，言语已定，女家作小屋，于大屋后，
名“婿屋。”婿暮至女家户外，自名跪拜，乞得就女宿。如
是者再三，女父母乃听使就小屋中宿。傍顿钱帛。至
生子已长大，乃将妇归家。其俗淫。男女已嫁娶，便稍
作送终之衣，厚葬，金银财币尽于送死。积石为封，列
种松柏。其马皆小，便登山。国人有气力，习战斗，沃沮、
东濊皆属焉。又有小水貊，句丽作国，依大水而居。西
安平县北有小水，南流入海。句丽别种依小水作国，
因名之为小水。貊出好弓，所谓貊弓是也。王莽初，发
《高句丽》兵以伐胡，不欲行，彊迫遣之，皆亡出塞为寇
盗。辽西大尹田谭追击之，为所杀。州郡县归咎于句
丽侯𫘦。严尤奏言：“貊人犯法，罪不起于𫘦，且宜安慰。
今猥被之大罪，恐其遂反。”莽不听，诏尤击之。尤诱期
句丽侯“𫘦，至而斩之，传送其首诣长安。”莽大说，布告
天下，更名《高句丽》为《下句丽》，当此时为侯国。汉光武
帝八年，《高句丽》王遣使朝贡，始见称王。

按《朝鲜史略》：《高句丽》王以贪暴废，沸流部长仇都逸
苟焚永为庶人，举邹勃素代之。三人诣堂下谢罪，勃素曰：“人孰无过，过而能改，则善莫大焉。”仇都等感愧，
不复为恶。高句丽王元妃恐王子好童以爱夺嫡，谮
无礼。王疑之，或劝自释曰：“我若释之，是显母之恶，贻
父之忧。”遂伏剑死。

建武二十年，《高句丽》王无恤薨，王弟解邑朱立。
按《后汉书》本纪、列传皆不载。按《朝鲜史略》，“高句丽
王无恤薨，号大武神王。王拔怪由举豆智以贪鄙，斥
仇都以知能褒勃素征盖马，灭乐浪，扶馀奔窜而自
避，勾茶畏威而来降。然信内谗，杀贤子好童，惜也。太
子解忧幼，王弟解邑朱立。”〈建武二十年〉

建武二十三年。“冬十月丙申，《高句丽》率种人诣《乐浪》
内属。”

按《后汉书光武本纪》云云。按《东夷传》：“二十三年冬，
句丽蚕支落大加戴升等万馀口诣乐浪内属。
建武二十四年，王解邑朱薨，前王子解忧立。”

按《后汉书》本纪、列传皆不载。按《朝鲜史略》，“高句丽
王解邑朱薨，号闵中王，前王太子解忧立。”〈建武二十四年〉
建武二十五年，《句丽》款塞。

按《后汉书光武本纪》，不载。按《东夷传》，二十“五年春，
句丽寇右北平、渔阳、上谷、太原，而辽东太守祭彤以
恩信招之，皆复款塞。”

《建武二十》九年，《高丽》臣《杜鲁》弑其君《解忧》前《琉璃王》
子《再思》之子宫立。

按《后汉书》本纪及列传皆不载。按《朝鲜史略》，“解忧
暴戾不仁，不恤国事。坐必藉人，卧则枕之，人或动摇
辄杀之。有谏者射之。百姓多怨。杜鲁弑之，号慕本王。”
〈在位六年〉国人迎《琉璃王子》《再思》之子宫，立之。〈建武二十九年〉是
为“太祖王。”

### 和帝元兴元年春正月高句丽寇郡县秋九月辽东太守耿夔击貊人破之

按《后汉书。和帝本纪》云云。按《东夷列传》：“句丽王宫
生而开目能视，国人怀之。及长，勇壮，数犯边境。和帝
元兴元年春，复入辽东，寇略六县，太守耿夔击破之，
斩其渠帅。”

### 安帝永初三年春正月高句丽遣使贡献

按：《后汉书安帝本纪》云云。

永初五年，《高句丽》王宫遣使贡献，求属元菟。

按《后汉书安帝本纪》。不载。按《东夷列传》云云。

### 元初五年夏六月高句丽与秽貊寇元菟

按《后汉书安帝本纪》云云。按《东夷传》。“元初五年。复
与秽貊寇元菟。攻华丽城。”〈注华丽县属乐浪郡〉
按《朝鲜史略》，《高句丽》王与秽貊袭汉元菟。秽貊本朝
鲜之地，南与辰韩，北与《高句丽》沃沮接，东穷大海，西
至乐浪。汉武帝元朔五年，秽君南闾叛降于汉，以其
地为沧海郡。秽，即今江陵府；貊，即今春川府。高句丽
王以其弟遂成统军国事。丸都地震，王梦一豹啮虎
尾，占者曰：“虎，百兽之长；豹者，同类而小者也。意王之
族类有谋绝王后者乎？”王不悦，问高福章，福章对以
作善则灾反为福。《高句丽》以穆度娄为左辅，高《福章》
为右辅，与参遂成政。度娄知遂成有异心，称疾不仕。

### 建光元年春正月幽州刺史冯率二郡太守讨高句丽秽貊不克夏四月秽貊复与鲜卑寇辽东辽东太守蔡讽追击战殁冬十二月高句丽马韩秽貊围

《元菟城》，《夫馀王》遣子与州郡并力讨破之。

按《后汉书安帝本纪》云云。按《东夷列传》。建光元年
春。幽州刺史冯元菟太守姚光、辽东太守蔡讽等
将兵出塞击之，捕斩秽貊渠帅，获兵马财物。宫乃遣
嗣子遂成将二千馀人逆光等，遣使诈降，光等信之。
遂成因据险阸以遮大军，而潜遣三千人攻元菟、辽
东，焚城郭，杀伤二千馀人。于是发广阳、渔阳、右北平、
涿郡属国三千馀骑同救之，而貊人已去夏，复与辽
东鲜卑八千馀人攻辽队，杀掠吏人。蔡讽等追击于
新昌，战殁。功曹耿耗、兵曹掾龙端、兵马掾公孙酺以
身捍讽，俱殁于陈，死者百馀人。秋，宫遂率马韩、《秽貊》
数千骑围元菟，夫馀王遣子尉仇台将二万馀人与
州郡井力讨破之，斩首五百馀级。是岁，宫死，子遂成
立。姚光上言，欲因其丧发兵击之，议者皆以为可许。
尚书陈忠曰：“宫前桀黠，光不能讨，死而击之，非义也。
宜遣吊问，因责让前罪，赦不加诛，取其后善。”安帝从
之。

按《三国志？东方列传》：“殇、安之间，句丽王宫数寇辽东，
更属元菟。辽东太守蔡讽、元菟太守姚光以宫为二
郡害，兴师伐之。宫诈降请和，二郡不进。宫密遣军攻
元菟，焚烧候城，入辽隧，杀吏民。后宫复犯辽东，蔡讽
轻将吏士追讨之，军败没。宫死，子伯固立。”

### 延光元年秋七月高句丽降

按《后汉书安帝本纪》云云。按《东夷传》：“建光元年，宫
死，子遂成立，遣使吊问，因责让前罪，赦不加诛，取其
后善。明年，遂成还汉生口，诣元菟降。诏曰：‘遂成等桀
逆无状，当斩断葅醢，以示百姓，幸会赦，今乞罪请降’。”
鲜卑、濊貊连年寇钞，驱略小民，动以千数，而裁送数十百人，非向化之心也。自今以后，不与县官战斗，而
自“以亲附送生口者，皆与赎直，缣人四十匹，小口半
之”，遂成死。子伯固立。其后濊貊率服东垂少事。

### 顺帝阳嘉元年十二月庚戌复置元菟郡屯田六郡按后汉书顺帝本纪云云按传同六郡作六部

### 质帝本初元年高句丽王传位于弟遂成王立杀其臣高福章

按《后汉书》本纪及列传皆不载。按《朝鲜史略》，《高句
丽》王传位于弟遂成，高福章谏曰：“遂成忍而不仁，今
日受禅，明日害大王之子孙。”王不听。遂成立，年七十
六。汉质帝本初元年，高句丽王遂成杀右辅高福章，
临刑叹曰：“今君以不义杀一忠臣，吾与其生于无道
之时，不如死之速也。”乃即刑。高句丽王遂成杀太祖
王元子莫根，其弟莫德恐祸及，自缢死。

### 灵帝建宁二年元菟太守讨高句丽王伯固降属辽东

按《后汉书灵帝本纪》不载按《三国志高句丽传》：“顺
桓之间，复犯辽东，寇新安居乡，又攻西安平。于道上
杀带方令，略得乐浪太守妻子。灵帝建宁二年，元菟
太守耿临讨之，斩首虏数百级，伯固降属辽东。”
按《朝鲜史略》：“高句丽前王宫薨。”〈寿百十九岁〉临明答夫弑
其君，遂成号次大王，立其弟伯固，伯固乃以《临明答
夫》为国相，以前王太子《邹安》为让国君。初，《答夫》之难，
邹安逃窜，至是诣阙谢罪。王赐《狗山赖》、娄头谷二所，
封为君。汉元菟郡太守耿临以大兵攻高句丽，答夫
因其士卒饥窘，引还，追战于坐原，大败之。

### 熹平 年高句丽王属元菟

按《后汉书。灵帝本纪》。不载按《三国志高句丽传》。“熹
平中。伯固乞属元菟。”

### 光和二年高句丽王伯固薨子男武立

按《后汉书》本纪及列传俱不载按《朝鲜史略》：“高句
丽王伯固薨。号新大王。太子男武立，姿表雄伟，莅事
听断，宽猛得中。立于氏为后。”

### 献帝建安元年高句丽左可虑等叛王讨平之立赈贷法

按《后汉书》本纪、列传皆不载。按《朝鲜史略》：“《高句丽》
左可虑等叛，伏诛。初，中畏大夫沛者于畀留、评者左
可虑，皆以外戚执国柄，多行不义，国人怨愤。王怒，欲
诛之。左可虑等叛，聚群攻王都，王征兵讨平《高句丽》，
聘处士乙巴素为国相。巴素隐鸭绿谷，性质刚毅，智
虑渊深。东都晏留荐之，除国相。明政教，信赏罚，人民
乂”安，内外无事。立“赈贷法”，每岁自三月至七月，出官
谷以赈贷，至冬月还输，以为定例。

建安二年，《高句丽》王男武薨，弟延优立。

按《后汉书灵帝本纪》。不载按《朝鲜史略》。“高句丽故
国川王男武薨。”〈在位十九年〉于后矫遗命，立王弟延优。王
薨，后秘丧，夜往王弟《发岐》第曰：“王无后，子宜嗣之。”发
岐不从，责曰：“妇人夜行礼乎？”后惭，又往延优第，延优
迎入饮之，遂执延优手入宫。翌日，矫命立之男武。弟
发岐，请师于辽东太守公孙度讨延优，其弟𦋺须以
王命率兵御之，《发岐》自杀。王立前王妃于氏为后。
建安　年，《高句丽》王立子《郊彘》为太子。

按《后汉书》本纪及列传皆不载按《朝鲜史略》：“高句
丽王立子郊彘为太子。初郊豕逸至酒桶村，有一女
执之。王闻而异之，微行幸其女，生子。因以郊豕而得
名曰郊彘。后改名优位居。”